

|  |
| --- |
| **REPUBLICA MOLDOVA**  CONSILIUL RAIONAL ŞTEFAN VODĂ |

**DECIZIE nr. 2/5**

**din 14 aprilie 2017**

Cu privire la stabilirea suplimentului la salariul de funcție pentru

performanțe profesionale individuale în muncă, personalului de conducere

al instituțiilor medico-sanitare publice din raionul Ștefan Vodă

pentru anul 2017

În temeiul procesului verbal nr.01 din 09 martie 2017 al ședinței Comisiei de evaluare și validare a indicatorilor de performanță a activității IMSP CS Antonești, IMSP CS Olănești, IMSP CS Ștefan Vodă, IMSP CS Talmaza, IMSP CS Crocmaz și procesului verbal nr.1 din 14.03.2017 al ședinței Comisiei de evaluare și validare a indicatorilor de performanță a activității IMSP Spitalul raional Ștefan Vodă;

În conformitate cu prevederile Hotărârii Guvernului Republicii Moldova nr. 837 din 06.07.2016 pentru aprobarea Regulamentului privind salarizarea angajaților din instituțiile medico-sanitare publice încadrate în sistemul asigurării obligatorii de asistență medicală;

În baza art. 43 alin. (1), lit. (q) și art.46 din Legea nr. 436 – XVI din 28 decembrie 2006 privind administraţia publică locală, Consiliul raional Ştefan Vodă **DECIDE:**

1. Se stabileşte suplimentul la salariul de funcție pentru performanțe profesionale individuale în muncă personalului de conducere al instituțiilor medico-sanitare publice din raionul Ștefan Vodă, *conform anexei.*

2. Salariul de funcție al personalului de conducere al instituțiilor medico-sanitare publice din raionul Ștefan Vodă se stabilește individual, în funcție de volumul surselor financiare acumulate anual de instituție și specificate în anexa nr.3 a Regulamentului privind salarizarea angajaților din instituțiile medico-sanitare publice încadrate în sistemul asigurării obligatorii de asistență medicală, aprobat prin Hotărârea Guvernului nr. 837 din 06.07.2016.

3. Cheltuielile ce țin de punerea în aplicare a prezentei decizii vor fi acoperite în limitele mijloacelor contractate cu Compania Națională de Asigurări în Medicină și din alte surse de venit ale instituțiilor medico-sanitare publice, în limitele cotelor maxime pentru remunerarea muncii.

4. Prevederile prezentei decizii se aplică din data de 01.01.2017.

5. Controlul executării prezentei decizii se atribuie dlui Vasile Gherman, vicepreşedintele raionului.

6. Prezenta decizie se aduce la cunoştinţă:

Oficiului teritorial Căuşeni al Cancelarie de Stat;

Companiei Naționale de Asigurări în Medicină;

Managerilor instituţiilor nominalizate;

Prin publicare pe pagina web și în Monitorul Oficial al Consiliului raional Ștefan Vodă.

**Preşedintele şedinţei Aurelia Roscolotenco**

**Secretarul Consiliului raional Ion Ţurcan**

|  |
| --- |
| **Anexa**  la decizia Consiliului raional Ştefan Vodă  nr. 2/5 din 14 aprilie 2017  **Mărimea în (%) a suplimentului**  **la salariul de funcție lunar, acordarea premiilor și ajutorului material**  **personalului de conducere al instituțiilor medico-sanitare publice din raionul Ștefan Vodă**  **pentru anul 2017** |

|  |  |  |  |  |  |  |
| --- | --- | --- | --- | --- | --- | --- |
| **Numele prenumele** | **Funcția** | **Denumirea instituției** | **Volumul mijloacelor financiare acumulate anual**  **(milioane lei)** | **Supliment la salariul de funcție lunar pentru performanțe profesionale individuale în muncă**  **(% din salariul de funcție)** | **Numărul de premii în decurs de un an**  **(salariu de funcție)** | **Numărul de ajutoare materiale în decurs de un an**  **(salariu de funcție)** |
| Vasile Plămădeală | Director | IMSP Spitalul raional Ștefan Vodă | de la 20,0 până la 30,0 | 50% | 1 | 1 |
| Mihail Malachi | Director adjunct | IMSP Spitalul raional Ștefan Vodă | de la 20,0 până la 30,0 | 50% | 1 | 1 |
| Ana Vremere | Contabil -șef | IMSP Spitalul raional Ștefan Vodă | de la 20,0 până la 30,0 | 50% | 1 | 1 |
| Mariana Haret | Șef | IMSP Centrul de sănătate Ștefan Vodă | de la 10,0 până la 20,0 | 50% | 1 | 1 |
| Tatiana Nicolenco | Șef adjunct | IMSP Centrul de sănătate Ștefan Vodă | de la 10,0 până la 20,0 | 50% | 1 | 1 |
| Raisa Malașevschi | Contabil -șef | IMSP Centrul de sănătate Ștefan Vodă | de la 10,0 până la 20,0 | 50% | 1 | 1 |
| Ion Babei | Șef | IMSP Centrul de sănătate Crocmaz | până la 5,0 | 50% | 1 | 1 |
| Ion Țîbîrnac | Șef | IMSP Centrul de sănătate Talmaza | până la 5,0 | 40% | 1 | 1 |
| Matrona Arșer | Șef | IMSP Centrul de sănătate Olănești | până la 5,0 | 50% | 1 | 1 |
| Ivana Sîrbu | Șef | IMSP Centrul de sănătate Antonești | până la 5,0 | 50% | 1 | 1 |
| Irina Caraman | Șef | ÎM Centrul stomatologic Ștefan Vodă | până la 5,0 | 50% | 1 | 1 |